दिल्ली में पिछले 24 घंटे में कोरोना के 3,428 नए केस आए सामने, 22 मरीजों की मौत
राष्ट्रीय राजधानी में शुक्रवार को कोविड-19 के कारण 22 लोगों की मौत हो गई जिससे यहां मृतकों की संख्या बढ़कर 5,946 हो गई है।
नई दिल्ली: राष्ट्रीय राजधानी में शुक्रवार को कोविड-19 के कारण 22 लोगों की मौत हो गई जिससे यहां मृतकों की संख्या बढ़कर 5,946 हो गई है। वहीं, कोरोना वायरस संक्रमण के 3,428 नए मामले सामने आए जिससे संक्रमित लोगों की कुल संख्या 3.24 लाख से अधिक हो गई है। अधिकारियों ने यह जानकारी दी। पिछले चार दिनों में नए मामलों की संख्या लगातार 3,000 से अधिक रही है। दिल्ली के स्वास्थ्य विभाग द्वारा जारी ताजा बुलेटिन के अनुसार शहर में फिलहाल 22,814 मरीज इलाजरत हैं।दिल्ली में अब तक कुल 2,95,699 लोग संक्रमण से उबर चुके हैं। उन्हें या तो अस्पताल से छुट्टी दे दी गई है या फिर वे शहर से जा चुके हैं।